KUUENDA KOOSSEISU

MÄÄRUS

Haapsalu,			23. detsember 2011 nr 
									Eelnõu

Kultuuritoetuste eraldamise kord 

Määrus kehtestatakse kohaliku omavalitsuse korralduse seaduse § 22 lg 1 p 5 ja Haapsalu põhimääruse § 12 lg 1 p 5 alusel.

§ 1. Reguleerimisala
Kultuuritoetuste eraldamise kord (edaspidi Kord) sätestab kultuuriasutustele, -kollektiividele ja üksikisikutele Haapsalu linna eelarvelistest vahenditest toetuste taotlemise, taotluste läbivaatamise ning toetuste eraldamise ja toetuste kasutamise üle järelevalve teostamise korra.

§ 2. Eesmärk
Toetuste andmise eesmärgiks on arendada kultuurialast tegevust Haapsalu linnas ning süvendada kultuurihuvi Haapsalu elanike, sh eelkõige laste ja noorte hulgas.

§ 3. Mõisted
(1)	Toetus käesoleva Korra mõistes on linnaeelarve vahenditest eraldatav rahasumma.
(2)	Kultuuriasutus käesoleva Korra mõistes on kultuurivaldkonnas tegutsev asutus omandivormist sõltumata.
(3)	Kultuurikollektiiv käesoleva Korra mõistes on selts, seltsing, ring, organisatsioon, mittetulundusühing jne, mis tegutseb kultuurivaldkonnas.

§ 4. Toetused
(1)	Linnaeelarvega ettenähtud toetussummad jagunevad:
1)	toetus kultuuriürituste organiseerimiseks sh kultuuriüritustest osavõtu toetus;
2)	kollektiivide tegevustoetus (sh juubelitoetus);
3)	muud juhud.
(2)	Käesoleva paragrahvi lõike 1 punktis 1 märgitud ürituste organiseerimise toetusega toetatakse neid asutusi, kollektiive ja üksikisikuid, kes korraldavad Haapsalu linnas toimuvaid üritusi või osalevad olulistel kultuuriüritustel väljaspool Haapsalut. Linnapoolne toetus ei ületa 50% ürituse läbiviimise või osavõtu kuludest.
(3)	Käesoleva paragrahvi lõike 1 punktis 2 märgitud kollektiivide tegevustoetusega toetatakse kollektiive:
1)	kes tegutsevad Haapsalu linna territooriumil;
2)	osalevad kohalike ürituste läbiviimisel;
3)	esindavad Haapsalu linna mujal Eestis või välismaal.
Kollektiiv peab üldjuhul olema tegutsenud vähemalt aasta enne toetuse saamiseks taotluse esitamist.
(4)	Käesoleva paragrahvi lõike 1 punktis 2 märgitud juubelitoetusega toetatakse seoses juubeli või ametialase saavutusega isikuid ning kollektiive, kes on andnud olulise panuse Haapsalu kultuurielu arendamisse.
(5)	Käesoleva paragrahvi lõike 1 punkti 3 alusel võib anda ühekordseid toetusi trükiste ja turundusmaterjalide ning muud meediates esinevate projektide ettevalmistamiseks, kus populariseeritakse Haapsalut, mis ei ole kirjeldatud käesoleva paragrahvi lõike 1 punktides 1 ja 2, kuid kannavad käesolevas Korras väljendatud eesmärki.

§ 5. Toetuste taotlemine
(1)	Tegevustoetuse taotlemise aluseks on vormikohane taotlus, mis esitatakse Haapsalu Linnavalitsusele 15. jaanuariks (Lisa 1). Toetus eraldatakse järgmisel eelarveaastal.
(2)	Toetuste taotlusi kultuuriürituste jm projektide organiseerimiseks (§ 4 lg 1 p 1 ning lg 1 p 3) vaadatakse läbi kolm korda aastas. Taotluste esitamise tähtajad on: 15.jaanuar, 15.mai ja 15.september. Toetuse taotlemise aluseks on vormikohane taotlus (Lisa 1). Kui kuupäev langeb nädalavahetusele või riigipühale, siis on tähtajaks sellele kuupäevale järgnev tööpäev.

§ 6. Taotluse menetlemine
(1)	Taotlustes esinevatest puudustest teavitab Haapsalu Linnavalitsus sellest taotlejat, andes puuduste kõrvaldamiseks taotlejale aega kümme päeva teavitamise päevast arvates.
(2)	Kui taotleja ei kõrvalda nimetatud aja jooksul puudusi, lõpetatakse menetlus toetuse saamiseks.
(3)	Esitatud ja kontrollitud tegevustoetuse taotlused edastatakse läbivaatamiseks Haapsalu Linnavalitsuse kultuurikomisjonile (edaspidi Komisjon).
(4)	Komisjon vaatab esitatud tegevustoetuse taotlused (§ 4 lg 1 p 2) läbi eelarveaasta 15.veebruariks
(5)	Komisjon teeb ettepanekud Haapsalu Linnavalitsusele toetuste eraldamise kohta.
(6)	Toetuste saamiseks kultuuriürituste jm projektide korraldamiseks (§ 4 lg 1 p 1, p 3) esitatud taotlused vaatab Komisjon läbi ühe kuu jooksul alates taotluste esitamise tähtaja möödumisest.
(7)	Toetuse eraldamisest või eraldamata jätmisest informeerib Haapsalu Linnavalitsus taotlejat kirjalikult ühe nädala jooksul pärast vastava otsuse langetamist.

§ 7. Toetuse andmine ja järelvalve
(1)	Toetuse andmise otsustab ja kinnitab Linnavalitsus järgmisel korralisel istungil peale Komisjoni ettepaneku saamist.
(2)	Toetus on sihtotstarbeline. Toetuse saaja ja Haapsalu Linnavalitsuse vahel sõlmitakse toetuse kasutamise leping.
(3)	Leping toetuse saajaga sõlmitakse kümne päeva jooksul arvates linnavalitsuse otsuse jõustumise päevast. Lepingus sätestatakse:
1)	toetuse sihtotstarve ja summa;
2)	toetuse eraldamise aeg ja kasutamise aeg;
3)	poolte õigused ja kohustused;
4)	vastutus lepingu rikkumise korral;
5)	toetuse kasutamise aruande esitamise tähtaeg.
(4)	Toetuseks eraldatud summa kannab Haapsalu Linnavalitsuse raamatupidamine taotleja arvele kahe nädala jooksul peale lepingu sõlmimist või tasub Haapsalu Linnavalitsuse raamatupidamine konkreetsed arved toetuseks eraldatud summa ulatuses.
(5)	Toetuse saaja kohustub esitama Haapsalu Linnavalitsusele vormikohase aruande (Lisa 2) lepingus määratud tähtajaks. 
(6)	Tegevustoetuse saaja kohustub esitama Haapsalu Linnavalitsusele vormikohase aruande (Lisa 2) tegevustoetuse eraldamise aastale järgneva aasta 15. jaanuariks.
(7)	Toetust ei anta taotlejatele, kes on jätnud Komisjonile esitamata talle varem makstud toetusrahade kasutamise aruande.
(8)	Toetuse sihipärase kasutamise üle teeb järelevalvet linnavalitsus. Toetuse saaja on kohustatud järelevalve käigus võimaldama juurdepääsu toetuse kasutamisega seotud teabele.
(9)	Linnavalitsusel on õigus leping lõpetada ja nõuda taotlejalt toetus tagasi või vähendada seda juhul, kui:
1)	toetust ei ole kasutatud sihtotstarbeliselt;
2)	toetuse taotlemisel on esitatud valeandmeid;
3)	muudel toetuse kasutamise lepingus sätestatud tingimustel.

§ 8. Määruse rakendamine
(1)	Tunnistada kehtetuks Haapsalu Linnavolikogu 28.03.2008.a määrus nr 57 „Haapsalu linna eelarvest kultuuritoetuste eraldamise kord“.
(2)	Määrus jõustub 01.01.2012 a.

Jaanus Karilaid
Volikogu esimees

Lisa 1
Kinnitatud
Haapsalu Linnavolikogu 23.12.2011.a
määrusega nr

RAHALISE TOETUSE TAOTLUS

INDIVIDUAALTAOTLUS	KOLLEKTIIVTAOTLUS	
NIMI

AADRESS

TELEFON, e-POST

TÖÖKOHT, ÕPPEASUTUS

 	NIMI

KONTAKTISIK

KONTAKTAADRESS

TELEFONID; e-POST

KOLLEKTIIVI TEGEVUSKOHT

LIIKMETE ARV

PROOVIAJAD

TAOTLETAV SUMMA (numbritega)

	KASUTAMISE AEG

TOETUSE KASUTAMISE EESMÄRK

PANGAREKVISIIDID/Konto valdaja nimi ja konto nr

Täitmise kuupäev: .........................…...

nimi .....................................…………….		allkiri  ………………………………..

1.TAOTLUSE PÕHJENDUS  ( sihtgrupp ja tulemused)

	
2.EELARVE (tulud, kulud, kaasfinantseerijad ja eraldatud summa tähtaeg)

3. LISAD PROJEKTIDELE; KUI TAOTLETAV SUMMA ALGAB 2500 eurost
( teavitusplaan ürituse kajastamiseks ja tõend Maksu- ja Tolliametist maksuvõlgnevuse puudumise kohta)
#

NB! Tegevustoetuse taotlejatel palume esitada koos taotlusega järgmise aasta tegevuskava ja liikmete nimekiri

Palume ankeet ja lisad täita loetavalt. Komisjonil on õigus jätta valesti või poolikult täidetud rahataotlus läbi vaatamata. Samuti ei menetle komisjon taotlusi, kui taotleja ei ole esitanud eelnevate toetuste kasutamise aruannet!

Taotlused saata või tuua Haapsalu Linnavalitsusse
Aadress: Posti 34, 90504 HAAPSALU Telefon: 472 5300, faks: 472 5310
e-mail: hlv@haapsalulv.ee

Lisa 2
Kinnitatud
Haapsalu Linnavolikogu 23.12.2011.a
määrusega nr

HAAPSALU LINNA EELARVEST ERALDATUD TOETUSSUMMADE KASUTAMISE ARUANNE

TOETUSE SAAJA ANDMED:
Nimi:
Postiaadress:
Telefon/faks:
E-mail:

TOETUSE KASUTAMISE EESMÄRK:

ERALDATUD TOETUSE SUMMA:

PROJEKTI SISULINE KOKKUVÕTE:

FINANTSARUANNE:
TULUD (sh omatulud, muud toetused)	Summa	

		
		
Tulud kokku		
				
KULUD	Summa	

		
		
Kulud kokku		

Palume lisada kuludokumentide koopiad.
Aruande koostas:
Nimi
Kuupäev

Allkiri

Aruandele allakirjutamisega kinnitan, et aruandes esitatud andmed on õiged.

SELETUSKIRI
Eelnõule „Kultuuritoetuste eraldamise kord“

Haapsalu Linna eelarvest kultuuritoetuste eraldamise kord kehtib alates 28.03.2008.a. Kehtivas korras ei tehta sisulisi muudatusi. 

Võrreldes kehtiva korraga muudetakse tegevustoetuse taotluse esitamise kuupäeva, mis kehtivas redaktsioonis on 31.detsember ning eelnõus on 15.jaanuar. Muudatuse vajadus on tulnud taotlejate käitumispraktikast ehk üldjuhul jääb taotluse esitamine uude aastasse.

Samuti muudetakse jooksvate toetuste esitamise kuupäevasid tulenevalt väljakujunenud praktikast. Kehtivas redaktsioonis antud 4 tähtaega asendatakse 3-ga. Välja jääb juulikuine voor, kevadine voor viiakse aprilli asemel mai kuusse ning sügisene voor asendatakse oktoobri asemel septembriga. Praktika on näidanud, et suvisel perioodil taotluse ei esitata ning suviste projektide taotlused esitatakse kevadel.

Eelnõus tehakse ettepanek muuta toetuse kasutamise aruande esitamise tähtaeg lepingupõhiseks. Kehtivas korras on toetuse aruande esitamise tähtajaks 1 kuu kasutustähtaja lõppemisest.   

Eelnõu kinnitamine uue terviktekstina on otstarbekas normitehnika ühtlustamise mõttes ning tuleneb vajadusest esitada uus terviktekst avaldamiseks Riigi Teatajas.

Muudatusi on tutvustatud kultuuri ümarlaual.

Linnavalitsus teeb ettepaneku eelnõu määrusena vastu võtta.

Andreas Rahuvarm
Aselinnapea